Glee (1. tuotantokausi)
Jaksot

| # | Alkuperäinen nimi  | Suomenkielinen nimi  | Ohjaaja | Käsikirjoittaja | Ensiesitys Yhdysvalloissa  | Ensiesitys Suomessa  | Tuotantokoodi  | Katsojia (USA; milj> ) |
| --- | --- | --- | --- | --- | --- | --- | --- | --- |

| 1. | Pilot | Uuteen Nousuun | Ryan Murphy | Ryan Murphy & Brad Falchuk & Ian Brennan |  19. toukokuuta 2009 |  16. lokakuuta 2010 | 1ARC79 | 9,62 |
Will Schuester päättää ottaa ohjat ja herättää eloon McKinley-koulun epäsuositun showkuoron Uudet Tuulet. Koe-esiintymiset eivät kuitenkaan onnistu, kun viisi hakijaa ilmoittautuu. Will päättää käyttää järeämpiä keinoja, ja kiristää jalkapallonpelaaja Finn Hudsonin mukaan. Kuoron tulevaisuus on kuitenkin vaakalaudalla, kun Willin vaimo Terri yrittää saada miestään korkeampipalkkaiseen työpaikkaan. Will ei suostu Terrin vaatimuksiin liikututtuaan kuoron esityksestä ja kuultuaan vakuuttavia sanoja koulun opinto-ohjaaja Emmalta. 
| 2. | Showmance | Pelisilmää | Ryan Murphy | Ryan Murphy & Brad Falchuk & Ian Brennan |  9. syyskuuta 2009 |  23. lokakuuta 2010 | 1ARC01 | 7,50 |
Kuoro tarvitsee lisää jäseniä osallistuakseen kuorokisoihin ja päättää esittää esityksen koko koulun edessä. Cheerleader-kerhon kapteeni Quinn huomaa että hänen poikaystävänsä Finn on ihastumassa Racheliin. Sue pohtii keinoja tuhotakseen kuoron, ja päättää toimia Quinnin, Santanan ja Brittanyn kautta, jotka liittyvät kuoroon. Terri saa selville olevansa valeraskaana, mutta väittää valheellisesti Willille heidän odottavan poikavauvaa. 
| 3. | Acafellas | Poikabändi | John Scott | Ryan Murphy |  16. syyskuuta 2009 |  30. lokakuuta 2010 | 1ARC02 | 6,64 |
Will perustaa uuden acapella poikabändin ja laiminlyö kuoron johtamista sen takia. Kuorolaiset päättävät ottaa ohjat käsiinsä ja palkkaavat kilpakuoron tiukan koreografin. Mercedes herättää tunteitaan Kurtiin, mutta joutuu torjutuksi, kun Kurt paljastaa olevansa homo. 
| 4. | Preggers | Paksuna | Brad Falchuk | Brad Falchuk |  23. syyskuuta 2009 |  6. marraskuuta 2010 | 1ARC03 | 6,63 |
Kurt liittyy koulun jalkapallojoukkueeseen potkijaksi tehdäkseen miehisen vaikutuksen isäänsä. Quinn saa selville olevansa raskaana ja kertoo valheellisesti Finnin olevan isä, vaikka todellisuudessa vauvan isä on Puck. Sue tiimiytyy Sandyn kanssa tuhotakseen kuoron ja pitää koe-esiintymiset uuteen koulumusikaaliin Cabaret. Rachel saa tilaisuuden olla musikaalin pääosassa, ja lopettaa kuoron. Kurt auttaa jalkapallojoukkuetta voittamaan illan pelin, ja uskaltautuu paljastamaan homoutensa isälleen. 
| 5. | The Rhodes Not Taken | Valokeilassa | John Scott | Ian Brennan |  30. syyskuuta 2009 |  13. marraskuuta 2010 | 1ARC04 | 7,40 |
Will värvää entisen koulukaverinsa Aprilin kuoroon, jotta saisi Rachelin paikan täytettyä. April on kuitenkin rappiolla alkoholiongelmiensa takia, ja antaa huonoa esikuvaa kuorolaisille. Finn yrittää saada Rachelin takaisin kuoroon viettelemällä hänet, mutta Rachel raivostuu kuullessaan Quinnin raskaudesta ja jää musikaalinsa pariin. Hän kokee kuitenkin mielenmuutoksen, ja tarjoutuu tulemaan takaisin kuoroon. 
| 6. | Vitamin D | Vitamiinit | Elodie Keene | Ryan Murphy |  7. lokakuuta 2009 |  20. marraskuuta 2010 | 1ARC05 | 7,28 |
Will tuntee kuorolaisten tulleen omahyväisiksi ja asettaa tytöt ja pojat vastakkain mash-up-kilpailuun. Terri saa paikan kouluterveydenhoitajana, jotta voisi pitää miehensä loitolla Emmasta. Terri huomaa Quinnin raskauden ja pyytää adoptoida hänen vauvan, jotta se sopisi hänen juoneensa. Finn tuntee olonsa uupuneeksi ja saa Terriltä vitamiineja, jotka hän jakaa kuorolaisten kesken. Vitamiinit vaikuttavat energisesti koko kuoroon ja Terri erotetaan. Rehtori värvää Suen kuoron johtoon Willin seuraksi. 
| 7. | Throwdown | Kaksintaistelu | Ryan Murphy | Brad Falchuk |  14. lokakuuta 2009 |  27. marraskuuta 2010 | 1ARC06 | 7,65 |
Will ottaa yhteen Suen kanssa, joka on nimetty kuoron toiseksi johtajaksi. Sue on päättänyt jakaa kuoron kahteen osaan, jotta kuorolaiset kääntyisivät Williä vastaan ja lopettaisivat kuoron. Terri kiristää lääkäriään näyttämään Quinnin ultraäänikuvan, jotta hänen juonensa ei paljastuisi Willille kontrollikäynnillä. Sue jättää pestinsä kuoron johtajana, jotta kuorolaiset eivät lopettaisi kuoroa Willin ja Suen jatkuvan riitelyn takia. Sue saa selville Quinnin raskaudesta, ja erottaa hänet cheerleading-kerhosta. 
| 8. | Mash-Up | Sovitusongelmia | Elodie Keene | Ian Brennan |  21. lokakuuta 2009 |  4. joulukuuta 2010 | 1ARC07 | 7,15 |
Will saa työkseen säveltää mash-upin Emman ja Kenin häihin. Ken tuntee kuitenkin läheisyyttä Willin ja Emman kesken, ja pakottaa kostona joukkueen valitsemaan kuoron ja jalkapallon välillä. Finn ja Quinn huomaavat suosionsa hiipuvan Quinnin raskauden ja kuoron takia. Puck päättää hakeutua treffeille Rachelin kanssa, kun hänen äitinsä haluaa hänelle juutalaisen tyttöystävän. Sue ihastuu uutisankkuri Rodiin, mutta joutuu petetyksi. Ken peruu pakotteensa joukkueiden valinnasta keskusteltuaan Finnin kanssa, samalla kun Will kertoo ettei voi säveltää hääkappaletta. 
| 9. | Wheels | Kelailua | Paris Barclay | Ryan Murphy |  11. marraskuuta 2009 |  11. joulukuuta 2010 | 1ARC08 | 7,53 |
Kuorolaiset järjestävät leivosmyyjäiset, jotta Artie pystyisi matkustaa kuorokisoihin heidän kanssaan invapaikkaisella bussilla. Quinn taistelee raskauden tuomien rahaongelmiensa kanssa ja Puck yrittää antaa hänelle rahallista apua. Quinn hylkää rahat, kun Finn löytää työpaikan ja pystyy rahoittaa hänen menojaan. Rachel ja Kurt kilpailevat soolosta, jonka Kurt häviää tahallaan homofobisen puhelun takia. Sue hyväksyy Downin syndrooman omaavan oppilaan cheerleading-kerhoonsa, mikä johtaa Willin epäilemään hänen motiivejaan. 
| 10. | Ballad | Balladi | Brad Falchuk | Brad Falchuk |  18. marraskuuta 2009 |  18. joulukuuta 2010 | 1ARC09 | 7,36 |
Will antaa kuoron tehtäväksi laulaa duetto. Rachel saa parikseen Willin ja alkaa ihastua häneen. Will yrittää herättää Rachelia tunteistaan, ja saa taottua järkeä hänen päähänsä. Quinnin vanhemmat saavat selville hänen raskaudestaan ja hän muuttaa Finnin luo, kun hänen vanhempansa potkivat hänet ulos. 
| 11. | Hairography | Lettigrafiaa | Bill D'Elia | Ian Brennan |  25. marraskuuta 2009 |  25. joulukuuta 2010 | 1ARC10 | 8,17 |
Will tutustuu tulevien kisojen kilpakuoroihin, kun hän epäilee Suen olevan salaliitossa heidän kanssaan. Sue sabotoi Uusien Tuulien kilpailua antamalla heidän kisakappalelistan kilpakuoroille. Quinn harkitsee uudelleen vauvansa adoptointia, ja antaa Puckille mahdollisuuden näyttää malliesimerkkiä hoitamalla lapsia. Lastenhoito ei kuitenkaan onnistu, kun Quinn saa selville Puckin sekstailusta Santanan kanssa. Kurt antaa Rachelille muodonmuutoksen, jotta Finn lopettaisi vapaa-ajanviettonsa Rachelin kanssa. 
| 12. | Mattress | Patjat | Elodie Keene | Ryan Murphy |  2. joulukuuta 2009 |  1. tammikuuta 2011 | 1ARC11 | 8,15 |
Sue sabotoi kuorolaisten kuvan pois koulun vuosikirjasta, mikä saa Rachelin raivon partaalle. Rachel järjestää kuorolaiset patjamainokseen nostaakseen suosiotaan, mutta mainos epäonnistuu ja kuoro lakkautetaan kisoista. Will saa selville Terrin valeraskaudesta ja raivostuneena yöpyy McKinleyssä yhden lahjaksi saadun patjan päällä. Will päättää kärsiä kuorolaisten rangaistuksen jättäytyen kisoista pois, ja kuoro saa jälleen kisaluvan. 
| 13. | Sectionals | Karsinnat | Brad Falchuk | Brad Falchuk |  9. joulukuuta 2009 |  8. tammikuuta 2011 | 1ARC12 | 8,13 |
Finn saa selville, ettei hän ole Quinnin lapsen oikea isä ja eroaa kuorosta. Uudet Tuulet saavat selville kilpakuorojensa kappalelistoista, ja yrittävät saada uuden kehiin Finnin avulla. Uudet Tuulet voittavat viimeminuuttien esillepanosta huolimatta. Ken eroaa Emmasta, koska tuntee Emman olevan vielä ihastunut Williin. Emma on aikeissa jättää työnsä, mutta muuttaa mielensä kun Will suutelee häntä. 
| 14. | Hell-O | Uudet tuttavuudet | Brad Falchuk | Ian Brennan |  13. huhtikuuta 2010 |  15. tammikuuta 2011 | 1ARC13 | 13,66 |
Sue yrittää sabotoida Finnin ja Rachelin vasta-alkanutta romanssia. Seurauksena, Finn eroaa Rachelista ja Rachel alkaa käydä treffeillä kilpakuoro Vocal Adrenalinen päälaulajan Jessen kanssa. Will yrittää aloittaa suhteen Emman kanssa, mutta tapaa Vocal Adrenalinen johtajan Shelbyn, jonka kanssa hän päätyy muhinoimaan. Will ja Emma päättävät ottaa taukoa suhteestaan, jotta he voisivat käsitellä rauhassa omat eronsa. 
| 15. | The Power Of Madonna | Madonnan voima | Ryan Murphy | Ryan Murphy |  20. huhtikuuta 2010 |  22. tammikuuta 2011 | 1ARC14 | 12,98 |
Sue vaatii, että Madonnan musiikkia pitää soittaa koulun kaiuttimista. Will inspiroituu ja antaa kuorolle tehtäväksi laulaa Madonnan kappaleita kuultuaan, miten huonosti kuoron pojat kohtelevat tyttöjä. Kurt ja Mercedes antavat Suelle muodonmuutoksen, kun Will haukkuu hänen tyylitajuaan. Sue antaa lopulta Kurtin ja Mercedesin liittyä cheerleading-kerhoonsa heidän soolojen puutteen takia. Jesse siirtyy McKinleyyn ja Uusiin Tuuliin, mikä aiheuttaa jännitettä kuorolaisten kesken. 
| 16. | Home | Koti | Paris Barclay | Brad Falchuk |  27. huhtikuuta 2010 |  29. tammikuuta 2011 | 1ARC15 | 12,18 |
Sue vaatii Mercedesiä pudottamaan painoa, jotta hän näyttäisi hyvältä tulevassa haastattelussa. Willin täytyy etsiä uusi harjoituspaikka kun Sue valtaa auditorion, ja pyytää apua Aprililta joka tarjoaa rullaluisteluhalliaan harjoituksiin. Kurt järjestää isänsä ja Finnin äidin treffeille päästäkseen lähemmäs Finniä. Suunnitelma kuitenkin epäonnistuu, kun Finn ja Burt alkavat lähentyä ja Kurt tuntee itsensä sivutetuksi. April saa vaitiolorahaa pohatalta ja pystyy ostaa auditorion kuoron käyttöön. 
| 17. | Bad Reputation | Huono maine | Elodie Keene | Ian Brennan |  4. toukokuuta 2010 |  5. helmikuuta 2011 | 1ARC16 | 11,62 |
Sue joutuu naurunalaiseksi, kun kuorolaiset lataavat hänestä tanssivideon nettiin. Kuorolaisista tehty seksuaalinen lista kiertää ympäri koulua, ja osa kuorolaisista haluaa itselleen huonon maineen päästäkseen listan kärkisijoille. Will saa selville Quinnin olleen listan kirjoittaja, ja valehtelee rehtorille ettei hän joutuisi erotetuksi. Rachel kuvaa musiikkivideon nostaakseen sijoitustaan listalla ja värvää Puckin, Finnin ja Jessen esittämään kolmoisroolia, mikä johtaa hänen eroonsa Jessen kanssa. 
| 18. | Laryngitis | Ääni käheänä | Alfonso Gomez-Rejon | Ryan Murphy |  11. toukokuuta 2010 |  12. helmikuuta 2011 | 1ARC17 | 11,57 |
Rachel huomaa, että osa kuorolaisista teeskentelee laulavansa ja kantelee Willille. Rachel saa nielurisatulehduksen, ja pelkää menettävän äänensä. Finn rauhoittaa häntä esittelemällä hänet ystävälleen, joka vammautui jalkapallopelissä. Puck alkaa seurustella Mercedesin kanssa nostaakseen suosiotaan, mutta suhde päättyy kun Mercedes huomaa Puckin persoonan muuttuneen, eroten samalla cheerleading-kerhosta. Kurt tulee mustasukkaiseksi hänen isänsä ja Finnin suhteesta, ja yrittää käyttäytyä miehisemmin. Burt saa kuitenkin Kurtin vakuutettua olla oma itsensä ja lupaa viettää enemmän aikaa hänen kanssaan. 
| 19. | Dream On | Unelmat | Joss Whedon | Brad Falchuk |  18. toukokuuta 2010 |  19. helmikuuta 2011 | 1ARC18 | 11,47 |
Willin kouluaikainen arkkivihollinen Bryan tulee koululautakunnan lähettämänä tarkistuskierrokselle McKinleyyn ja aikoo leikata kuoron budjettia omien kokemuksiensa takia. Bryan kuitenkin muuttaa mieltään, kun hän saa pääroolin tulevassa musikaalissa. Rachel haluaa tavata biologisen äitinsä, ja löytää hänen äitinsä laulaman musiikkikasetin. Tina saa selville Artien unelmasta tulla tanssijaksi ja yrittää antaa hänelle toivoa parantua, vaikka Emma kertoo myöhemmin että hoidot ovat tällä hetkellä mahdottomia. 
| 20. | Theatricality | Teatraalisuus | Ryan Murphy | Ryan Murphy |  25. toukokuuta 2010 |  26. helmikuuta 2011 | 1ARC20 | 11,37 |
Tina kärsii identiteettikriisistä ja Will antaa kuoron naisille viikon tehtäväksi laulaa Lady Gagan lauluja. Rachel tapaa äitinsä Shelbyn vakoilureissullaan Vocal Adrenalinen luo, mutta ei saa muodostettua vahvaa sidettä hänen kanssaan. Burt kutsuu Finnin ja hänen äitinsä muuttamaan heidän luokse. Finn tuntee olonsa epämukavaksi jakaessaan huoneen Kurtin kanssa, ja kutsuu Kurtin huonetta homofobisilla sanoilla. Burt ohikuulee sanat ja heittää hänet ulos, vaikka Finn saa myöhemmin anteeksi puolustettuaan Kurtia kiusaajilta. 
| 21. | Funk | Funk | Elodie Keene | Ian Brennan |  1. kesäkuuta 2010 |  5. maaliskuuta 2011 | 1ARC19 | 9,02 |
Jesse palaa takaisin Vocal Adrenalineen, ja sotkee McKinleyn kuorohuoneen vessapaperein. Will haluaa kuoroon enemmän funkia, ja antaa viikkotehtäväksi esittää funk-esityksiä. Mercedes pyytää Quinnia muuttamaan hänen luokseen. Will ja Terri kirjoittavat eropaperinsa ja Will päättää nöyryyttää Suea viemällä hänet valetreffeille. Kostona Vocal Adrenalinen tempuista, Finn ja Puck puhkaisevat kuorolaisten autojen renkaat ja joutuvat työskentelemään kaupassa hyvittääkseen tekonsa rahallisesti. 
| 22. | Journey to Regionals | Matkalla | Brad Falchuk | Brad Falchuk |  8. kesäkuuta 2010 |  12. maaliskuuta 2011 | 1ARC21 | 11,07 |
Sue ilmoittaa olevansa yksi tulevien kuorokisojen tuomareista, mikä herättää pelkoa kuorolaisissa. Finn tunnustaa rakkautensa Racheliin, kuten myös Will Emmaan, joka on kuitenkin alkanut tapailla hammaslääkäriä. Quinnin äiti tulee katsomaan tyttärensä esitystä ja kutsuu hänet takaisin kotiinsa potkittuaan Quinnin isän ulos. Quinn menettää lapsivetensä kisojen aikana ja joutuu kiireesti sairaalaan, missä hän synnyttää tyttövauvan jonka adoptoi Shelby. Uudet Tuulet sijoittuvat kisoissa viimeisiksi, mutta saavat jatkaa Suen vaatiessa rehtorilta rahoitusta vielä vuodeksi.